Publication: Magyar Közlöny
Issue: MK-2002-7 (Year: 2002, Number: 7)
Era: 1990-2004
Section: [Melléklet a 18/1995. (VI. 6.) IKM rendelethez]
Paragraph Index: 451

8. feladatcsoport A kishajó rudazat, valamint az álló és mozgó kötélzet felszerelése A kész hajótestre az árbocrajz, fedélzeti szerelvényrajz felhasználásával elvégzi a rudazat és kötélzet felszerelését. Ennek során: — Az árbocot és bumot méretre vágja, illetve elkészítteti, majd felszereli az árboc, bum vereteit. A veretek felszerelését a rajzok alapján végzi, ügyelve a veretek helyére, terhelési igénybevételére és elõírásaira. — A köteleket a terhelésnek megfelelõen választja ki, leméri, levágja, majd befûzi a megfelelõ helyére. A kötelek mûködési megkülönböztetését a kötélszínekkel, feliratokkal és az elhelyezéssel segíti elõ. A mozgó kötélzet méretét a terheléstõl függõen és a kötélfogó csiga méretének megfelelõen választja ki. — Az álló kötélzetet a nagy terhelésnek megfelelõen választja ki. A kötél méretét a hajó súlyának figyelembevételével a rögzítéstõl függõen a biztonsági túlméretezéssel határozza meg. — Az orrvitorla könnyebb szerelése érdekében betekerõ rendszert alkalmaz. Kiválasztásánál a vitorlafelület nagysága, az elsõ él hossza és terhelése a meghatározó. — Az árboc, fedélzet megfelelõ pontjára az elõírások betartása mellett felszereli a különbözõ színû fényeket és a mûszerek jeladóit.

Source: https://magyarkozlony.hu/hivatalos-lapok/cb2ebc0b6dbb8e48ff71d94779c5543e9c9fb16b/dokumentumok/8a53cfbd2bddeb3d95c0bcb58b6d035f734a71b3/letoltes